CELEX: 62016TN0868
Language: et
Date: 2016-12-11 00:00:00
Title: Kohtuasi T-868/16: 11. detsembril 2016 esitatud hagi – QI jt versus komisjon ja EKP

30.1.2017   
            
            
               ET
            
            
               Euroopa Liidu Teataja
            
            
               C 30/58
            
         11. detsembril 2016 esitatud hagi – QI jt versus komisjon ja EKP
   (Kohtuasi T-868/16)
   (2017/C 030/66)
   Kohtumenetluse keel: inglise
   
      Pooled
   
   
      Hagejad: QI (Ateena, Kreeka) ja veel 15 hagejat (esindajad: advokaadid S. Pappas ja I. Ioannidis)
   
      Kostjad: Euroopa Komisjon ja Euroopa Keskpank
   
      Nõuded
   
   Hagejad paluvad Üldkohtul:
   
               —
            
            
               kohustada Euroopa Liitu ja/või Euroopa Keskpankade Süsteemi (EKPS) hüvitama hagiavalduses nimetatud summad, mis vastavad hagejatele tekitatud kahjule kostjate ebaseadusliku osalemise tõttu Kreeka valitsussektori võla ümberkorraldamises uuendatud ühise tegutsemise klauslite aktiveerimise tõttu;
            
         
               —
            
            
               teise võimalusena, kohustada Euroopa Liitu ja/või Euroopa Keskpanka (EKP) hüvitama hagejatele hagiavalduses nimetatud summad, mis vastavad tekitatud kahjule Kreeka avaliku sektori võlausaldajate ebaseaduslikust kõrvalejätmisest Kreeka valitsussektori võla ümberkorraldamisel;
            
         
               —
            
            
               igal juhul kohustada EKP-d hüvitama igale hagejale hagiavalduses nimetatud kahju, mis tulenes EKPS-i ebaseaduslikust kõrvalejätmisest Kreeka valitsussektori võla ümberkorraldamisel;
            
         
               —
            
            
               mõista kohtukulud välja EKP-lt ja/või Euroopa Liidult.
            
         
      Väited ja peamised argumendid
   
   Hagi põhjenduseks esitab hageja viis väidet.
   
               1.
            
            
               Esimese väite kohaselt on Euroopa Liit ja/või EKP tegevus toimunud ultra vires ning on vastuolus ELTL artiklitega 120-126, 127 ja artikli 352 lõikega 1.
            
         
               2.
            
            
               Teise väite kohaselt rikub EKP ja EKPS tegevus, eriti just EKPS ümberkorraldamisest kõrvalejätmise osas ELTL artiklit 123.
            
         
               3.
            
            
               Kolmanda väite kohaselt rikub Euroopa Liidu ja/või EKP ja EKPS tegevus hagejate omandiõigust, mis on kaitstud põhiõiguste harta artikliga 17
            
         
               4.
            
            
               Neljanda väite kohaselt rikub Euroopa Liidu ja/või EKP ja EKPS tegevus kapitali vaba liikumist, mis on kaitstud ELTL artikliga 63.
            
         
               5.
            
            
               Viienda väite kohaselt rikub Euroopa Liidu ja/või EKP ja EKPS tegevus hagejate õigust võrdsele kohtlemisele, mis on tagatud põhiõiguste harta artikliga 20.